Baškortostānas karogs
Baškortostānas karogs (baškīru: Башҡортостан флагы, krievu: Флаг Башкортостана) ir Baškortostānas Republikas karogs. Pašreizējais karogs tika pieņemts 1992. gada 25. februārī. Līdz 2003. gadam tā malu proporcijas bija 1:2, bet pēc tam 2:3. Karogu veido trīs horizontālās līnijas: zila, balta un zaļa, bet centrā atrodas stilizēts, dzeltens kurajas zieds, kas simbolizē draudzību.